Fleiri möguleikar með Ticket2Travel.is frá Keflavík Czech Airlines fjölgar ferðum milli Íslands og Prag , sem gerir það að verkum að möguleikar á tengiflugi frá Prag til fjölda áfangastaða í Evrópu eru nú aðgengilegir á Ticket2Travel.is Ástæðan er sú að næsta sumar 2020 mun Czech Airlines bjóða upp á daglegar ferðir milli Íslands og Prag í stað þriggja brottfara áður á viku . Þar með aukast möguleikarnir á tengiflugi frá Prag til Spánar , Ítalíu , Króatíu , Bosníu , Serbíu , Búlgaríu , Rúmeníu , Ungverjalands , Suður Frakklands og fl. staða . Þessir tengimöguleikar eru bæði í flugi með Czech Airlines eða með öðrum flugfélögum sem þeir hafa samninga við . Czech Airlines eru meðlimir í SkyTeam en þar eru 20 flugfélög og flytja um 750 milljónir farþega árlega . Samkvæmt lauslegri könnun Ticket 2 Travel þurfa farþegar þó stundum að gera ráð fyrir langri bið á flugvellinum í Prag því þotan frá Íslandi fer í loftið um miðnætti og lendir hálf sjö að morgni í Tékklandi . Kosturinn er hins vegar sá að hægt er að kaupa báða leggi í einum flugmiða á Ticket 2 Travel þannig að farangur innritast alla leið og farþeginn er því á ábyrgð flugfélagsins ef seinkanir verða . Ef það verða seinkanir á flugi þannig að farþegar missa af tengiflugi , sér viðkomandi flugfélag um gesti okkar þeim að kostnaðarlausu . Bóka þá í næsta mögulega flug en ef það er ekki fyrr en daginn eftir sér flugfélagið gestum okkar fyrir gistingu , fæði og keyrslu frá flugvelli á hótel og í flug daginn eftir . Tengitímar á flugvöllum geta verið mjög misjafnir , dæmi í Kastrup í Kaupmannahöfn er lámarks tengitími 25 mín , í London innan sama Terminal er hann 55 mín , en í Keflavík er hann 45 mín .